Pharrell Williams

Pharrell Lanscilo Williams (* 5. apríl 1973, Virginia Beach, Virgínia, USA) je americký spevák-skladateľ, reper a hudobný producent.

Williams a Chad Hugo tvoria hudobné duo The Neptunes a produkujú soul, hip hop a R&B hudbu. Tiež je hlavným vokalistom a bubeníkom rock-funk-hip hopovej kapely N*E*R*D, ktorú založil s Hugom a ich kamarátom z detstva, Shayom Haley. Williams vydal v roku 2003 svoj prvý singel „Frontin“ a v roku 2006 následne debutový sólový album In My Mind. Jeho druhý album Girl vyšiel 3. marca 2014 spolu s úspešným singlom „Happy“.  Ako súčasť Neptunes, Williams produkoval množstvo hitov pre rôznych hudobných umelcov.

Williams vlastní mediálny podnik, ktorý zahŕňa zábavný, hudobný, módny a umelecký priemysel s názvom i am OTHER. Slúži ako multimediálny kolektív a nahrávacia spoločnosť, ktorá zastrešuje všetky Williamsove projekty, vrátane Billionaire Boys Club.

Williams je držiteľom desiatych cien Grammy, vrátane dvoch so skupinou Neptunes.

Diskografia 
 In My Mind (2006)
 G I R L (2014)

Filmografia 
 Popstar: Never Stop Never Stopping (2016) – seba
 Hidden Figures (2016) – ako producent a skladateľ

Turné 
 Dear Girl Tour (2014)

Referencie

Zdroj 

Reperi USA
Speváci USA
Souloví speváci USA
Speváci afroamerického pôvodu
Hudobní producenti USA
Speváci-skladatelia USA
Držitelia ceny Grammy
Držitelia ceny Brit Award
Interpreti Columbia Records
Osobnosti z Virgínie